Geen borgtog vir twee wat meisies glo aanrand - Misdaad - Republikein
Sunday, March 10th, 03:24:06
Geen borgtog vir twee wat meisies glo aanrand
14 January 2019 | Misdaad
Twee mans wat tydens Kerstyd in Windhoek in hegtenis geneem is vir beweerde aanranding van hul meisies, is Dinsdag borgtog geweier.
Landdros me. Desire Umunani het die een verdagte, mnr. Barnabas Dauseb, se saak tot 18 Januarie vir verdere polisieondersoek uitgestel. Die moontlikheid dat Dauseb weer gewelddadig teen sy meisie mag optree, is ook in ag geneem.
Hy is op 25 Desember 2018 gearresteer nadat hy haar glo in die regterbeen met ? mes gesteek en ernstig beseer het. Dauseb bly tot sy volgende hofverskyning in aanhouding in die selle by die Wanaheda-polisiekantoor.
Die ander verdagte, mnr. Sebron Silas, is op 23 Desember in hegtenis geneem nadat hy glo sy meisie aangerand en met die dood gedreig het. Landdros Umunani het sy saak tot 20 Januarie uitgestel en die polisieondersoek duur voort. – Nampa